kgosi. Kgosi e bewa mo maemong a a kwa godimo ka go tlotliwa Ie go 5 Haeba Molimo “a se hole ho e mong le e mong oa rōna,” ke hobane’ng ha ba bangata ba o phopholetsa, empa ba sa o fumane? Ke hobane ba o batla libakeng lisele. Ke ba bakae ba ipitsang Bakreste bao ka bobona ba eang bukeng ea motheo ea ho ithuta ea Bokreste, Bibele e Halalelang? Ke ba bakae bao ho thoeng ke “balisa” ba sebelisang Lentsoe la Molimo ho ruta “linku”? (Bapisa Ezekiele 34:10.) Jesu o boleletse baeta-pele ba ikhohomosang ba bolumeli ba mehleng ea hae hore ha ba “tsebe Mangolo le matla a Molimo.” (Mattheu 22:29; Johanne 5:44) Leha ho le joalo, Jesu o ne a tseba Mangolo ’me a a ruta batho, bao a neng a ba utloela bohloko “hobane ba ne ba khathetse, ba saretsoe joale ka linku tse se nang molisa.”—Mattheu 9:36.